
R E F E R A T   D E   A P R O B A R E
privind sărbătorirea Zilelor Municipiului Brad, Ediţia a XX - a



Anul 2024 este anul în care manifestarea tradițională a comunității noastre, Zilele Municipiului Brad, a ajuns la a XX-a ediție.
Prin procesul verbal încheiat cu ocazia întrunirii în şedinţă operativă de lucru, Comisia constituită prin Dispoziţia Primarului nr. 813/2024, ținând cont de faptul că sărbătorirea Zilelor Municipiului Brad a devenit o tradiţie în localitatea noastră, a hotărât ca aceasta să aibă loc în perioada 16 - 18 august 2024, conform Programului principalelor manifestări cultural - educative, artistice şi sportive, aprobat prin Hotărârea Consiliului Local Brad nr. 32/2024.
În cadrul acestei ediții a Zilelor Municipiului Brad se vor desfășura manifestări cultural – artistice dedicate tinerilor în zilele de vineri și sâmbătă, premierea tinerilor cu performanțe școlare și sportive deosebite, precum și un spectacol folcloric în ziua de duminică.
Astfel, am inițiat prezentul proiect de hotărâre prin care am propus aprobarea sărbătoririi Zilelor Municipiului Brad, Ediţia a XX - a, în perioada 16 - 18 august 2024.
În acest scop am propus alocarea din bugetul local al Municipiului Brad, capitolul bugetar ”Cultură, recreere și religie”, a sumei de 250.000 lei, la care se adaugă veniturile provenite din sponsorizări și alte venituri alte venituri încasate din taxa de ocupare a domeniului public cu prilejul Zilelor Municipiului Brad, precum și desemnarea a cinci consilieri locali care, alături de comisia constituită prin Dispoziţia nr. 813/2024 a Primarului Municipiului Brad, să stabilească modul concret de organizare a manifestărilor, precum și programul detaliat.
Am propus, de asemenea, împuternicirea Primarului Municipiului Brad, să semneze, după deliberarea comisiei stabilită, toate contractele încheiate cu această ocazie. 
În contextul celor de mai sus, am inițiat proiectul de hotărâre pe care îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile Hotărârea Consiliului Local al Municipiului Brad nr. 32/2024 privind aprobarea Programului principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2024, ale art. III alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legea nr. 273/2006 privind finanţele publice locale, cu modificările şi completările ulterioare, ale art. 88 și art.129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, ale  art. 11 alin. 4 din Legea nr. 554/2004 a contenciosului administrativ, actualizată.

